

Številka:

Datum: 16.03.2015

**ZADEVA: Sklep o prenosu premoženja v upravljanje**

**PRAVNA PODLAGA:**

* Zakon stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13 – ZDU-1G, 50/14, 90/14 – ZDU-1I in 14/15 – ZUUJFO),
* Odlok o ustanovitvi javnega vzgojno–izobraževalnega zavoda Dvojezična osnovna šola Dobrovnik – Kétnyelvű Általános Iskola Dobronak (ULRS, št. 2/2000, 3/2001; Uradne objave občine Dobrovnik 01/2002; ULRS, št. 119/2008; Uradne objave Občine Dobrovnik, št. 1/2010; ULRS, št. 17/2011; UOOD, št. 2/2011),
* Statut Občine Dobrovnik (Uradni list RS št. 35/07, 2/09 in 66/10)

**PREDLAGATELJ: župan Občine Dobrovnik**

**OBRAZLOŽITEV:**

Občina Dobrovnik je po projektu »Vrtec Dobrovnik« na parc. št. 4325 k.o. 146-Dobrovnik, zgradila nov vrtec, kot prizidavo obstoječega objekta Dvojezične osnovne šole Dobrovnik.

Ker so prostori namenjeni izključno vzgojno izobraževani dejavnosti, katero izvaja javni vzgojno–izobraževalnega zavod Dvojezična osnovna šola Dobrovnik, predlagamo, da na podlagi sklepa ustanoviteljica zavoda Občina Dobrovnik naveden objekt prenese v upravljanje Dvojezični osnovni šoli Dobrovnik.

Skladno z določbami Zakona o stvarnem premoženju države in samoupravnih lokalnih skupnosti upravljanje nepremičnega premoženja obsega zlasti:

- skrb za pravno in dejansko urejenost,

- investicijsko vzdrževanje,

- pripravo, organiziranje in vodenje investicij v vseh fazah investicijskega procesa,

- oddajo v najem,

- oddajo v brezplačno uporabo,

- obremenjevanje s stvarnimi pravicami.

Pravica upravljanja upravljavcu ne daje pravice do razpolaganja z lastninsko pravico na nepremičninah. Objekt ostaja v lasti Občine Dobrovnik.

Sprejem predlaganega sklepa nima neposrednih finančnih posledic za občinski proračun.

**PREDLOG SKLEPA:**

1.

Občina Dobrovnik prenese objekt vrtca z opremo na naslovu Dobrovnik 266j, Dobrovnik, v velikosti 351,02 m2 in pripadajoče zunanje površine, na nepremičninah parc. št. 4323, 4329/1, 4325, 4328/1, vse k.o. 146-Dobrovnik, v upravljanje javnega vzgojno-izobraževalnega zavoda Dvojezična osnovna šola Dobrovnik, Dobrovnik 266j, Dobrovnik.

2.

Medsebojna razmerja v zvezi s prenosom nepremičnega premoženja v upravljanje, se med Občino Dobrovnik in javnim vzgojno-izobraževalnim zavodom Dvojezična osnovna šola Dobrovnik uredijo s pogodbo o upravljanju.

3.

Sklep se objavi v Uradnih objavah Občine Dobrovnik in začne veljati naslednji dan po objavi.

Pripravila:

Občinska uprava Občine Dobrovnik

 župan Občine Dobrovnik

 Marjan Kardinar univ.dipl.ing.agr.